section_heading: BEST Seminari
paragraph_text: BEST Seminari (BEST Courses) su jezgra BEST-ovih aktivnosti, i zapravo prva događanja koja je BEST organizirao. Svaka lokalna BEST grupa obično organizira minimalno jedan godišnje. Seminari traju 10 do 14 dana te spajaju studente tehničkih i tehnoloških fakulteta diljem Europe, kako bi zajedno učili o nekoj temi vezanoj uz tehnologiju ili poduzetništvo i karijeru. No, iako su obično teme atraktivne i inovativne, spajanje različitih tema u inženjerskoj edukaciji obično nije jedini cilj tih događanja. Jednako je važno pridonijeti proširivanju horizonata kao i upoznavanju i razumijevanju drugih kultura. BEST seminari su prilika studentima da dožive nešto drugačije i karakteristično, za malu cijenu.